burgasdotpro/wikipedia huggingface dataset:
Lasicovité

Lasicovité (iné názvy: kunovité, kunovité šelmy; ) je čeľaď radu mäsožravce.
Systematika.
lasicovité/kunovité (Mustelidae):
V minulosti sa do čeľade lasicovité zaraďoval (ako podčeľaď †Mustelavinae) aj rod †Mustelavus, ktorý sa dnes zaraďuje do alebo vedľa čeľade pandovité (Ailuridae).
V minulosti sa okrem toho do čeľade lasicovité zaraďovalo aj to, čo sa dnes klasifikuje ako samostatná čeľaď skunkovité (Mephitidae), a to buď (zriedkavejšie) ako súčasť podčeľade jazvece (Melinae) alebo (častejšie) pod názvom podčeľaď skunky/skunkorodé (Mephitinae). Delenie pozri v článku skunkovité.
Rod Mydaus (po slovensky jazvec) sa v minulosti zaraďoval do podčeľade Melinae v širšom zmysle, dnes sa zaraďuje do čeľade skunkovité.
Montrouge

Montrouge je francúzske mesto v juhozápadnej časti metropolitnej oblasti Paríža v departemente Hauts-de-Seine v regióne Île-de-France. Má asi 47 000 obyvateľov. Od centra Paríža je vzdialené 4,4 km.
Poloha.
Na severe hraničí s Parížom (hranicu tvorí najmä boulevard périphérique). Na východe susedí s mestami Gentilly a Arcueil, na juhu s mestom Bagneux, na juhozápade s mestom Châtillon a na západe s mestom Malakoff.
Dejiny.
Montrouge (latinsky "Monsrubens") sa prvý raz spomína za Filipa II. Augusta, kedy bol majiteľom Robert de Rubeo Monte.
Oblasť Montrouge bola dlho len riedko obývaná, v 12. storočí sa tu usadili mnísi sv. Viliama, ktorí tu zostali až do roku 1674.
Rozvoj Montrouge podporil Charles l'Aubépine, markíz de Chateauneuf, dvoran Ľudovíta XIII. Jeho rod získal panstvo okolo roku 1600. Okolo roku 1640 bola na pozemkoch okolo Montrouge zriadená obora pre kráľovské lovy a Montrouge bolo vyhľadávané šľachtou.
Markýz de Chateauneuf tu dal postaviť zámok, kde žil od roku 1650 do svojej smrti v roku 1663. Zámok kúpil v roku 1691 pan de Morstein. Stavba bola zbúraná okolo roku 1815.
V roku 1668 sa v Montrouge usídlili jezuiti, ktorí tu pobývali do roku 1762, v roku 1814 sa vrátili.
Za Druhého cisárstva tu vznikli tzv. "katolícke dielne", ktoré viedol abbé Migne. Dielne zamestnávali veľa mladých umelcov a vyrábali umelecké predmety pre kostoly vo Francúzsku.
V roku 1860 došlo k rozšíreniu hraníc Paríža a časť mesta Montrouge sa stala súčasťou 14. parížskeho obvodu. Mesto tak prišlo i o svoju radnicu, ktorá zostala na území Paríža a stala sa radnicou 14. obvodu. Rozloha mesta sa zmenšila z 350 ha na 105 ha.
Od roku 1925 mesto zažilo priemyslový boom, vzniklo tu veľa tlačiarní a tovární, väčšina už dnes zmizla.
Doprava.
Na hranici s mestom Châtillon sa nachádza zastávka metra na linke 13. Konečná stanica Châtillon – Montrouge. V roku 2012 bude predĺžená linka 4 do stanice Mairie de Montrouge.
RATP prevádzkuje v meste 11 autobusových liniek.
Čo videli stromy

Čo videli stromy je slovenský animovaný seriál, ktorý zobrazuje príbehy dievčatka, ktorému stromy rozprávajú príbehy z rôznych končín sveta. Seriál bol vyrobený v rokoch 1995 až 1997. Nakreslil ho Dagmar Hložeková a režíroval Zdeněk Ostrčil.
Domček, domček, kto v tebe býva?

Domček, domček, kto v tebe býva? je slovenský animovaný seriál, ktorý zobrazuje príbehy o tom, že každé zviera má svoj domček. Seriál bol vyrobený v rokoch 1998 až 2002. Nakreslili ho Katarína Kubenková, Dušan Ondriáš a Eva Farkašová . Na réžii sa podieľali František Jurišič a Ján Chlebík.
Montmorency (Val-d’Oise)

Montmorency je francúzske mesto v severnej časti metropolitnej oblasti Paríža v departemente Val-d’Oise, v regióne Île-de-France. Má asi 22 000 obyvateľov. Od centra Paríža je vzdialené 13,5 km. 
Geografia.
Susedné obce: Enghien-les-Bains, Soisy-sous-Montmorency, Andilly, Domont, Saint-Brice-sous-Forêt, Groslay a Deuil-la-Barre.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Emil Pampúšik

Emil Pampúšik je slovenský animovaný seriál, ktorý zobrazuje príbehy o veselom klaunovi Emilovi Pampúšikovi, ktorý sa ocitne mimo svoj rušný cirkus spolu s niekoľkými zajacmi. Seriál bol vyrobený v roku 1995. Nakreslila a režírovala ho Blanka Šperková.
Máme Emu

Máme Emu je slovenský animovaný seriál, ktorý zobrazuje príbehy o škôlkaroch, ktorí si vymyslia imaginárnu učiteľku Emu a pomocou nej vstupujú do sveta snov a fantázie. Seriál bol vyrobený v roku 1995. Nakreslil a režíroval ho Milan Lesniak.
Medvedie vajíčko

Medvedie vajíčko je slovenský animovaný seriál, ktorý zobrazuje príbehy medvedíka mývala, ktorý túži mať kamaráta. Seriál bol vyrobený v roku 1997. Nakreslil ho Josef Kremláček a režíroval Josef Lamka.
Skunkovité

Skunkovité () je čeľaď mäsožravcov. Taxón sa zaraďuje aj ako podčeľaď skunky/skunkorodé () z čeľade lasicovité. 
Rody z tejto čeľade - pokiaľ vôbec majú slovenské meno - sa po slovensky volajú skunk , ale výnimku tvorí rod Mydaus, ktorý sa volá jazvec.
Systematika.
Skunkovité:
Hurbanovo námestie (Bojnice)

Hurbanovo námestie je námestie v Bojniciach. 
Poloha.
Námestie je situované v centre mesta v smere východ - západ a je dlhé približne 270 metrov. Po okrajoch sa nachádzajú historické budovy so zväčša obchodnými prevádzkami na prízemí, stredový pás ohraničený stromami je vyhradený pre oddychovú zónu s lavičkami. Po oboch stranách námestia vedie cesta, smerujúca od Sládkovičovej ulice k zámockému areálu.
O kohútikovi a sliepočke

O kohútikovi a sliepočke je slovenský animovaný seriál, ktorý zobrazuje príbehy kohútika a sliepočky, ktorí stále niečo vymýšľajú, vylepšujú či len tak filozofujú. Seriál bol vyrobený v roku 1997. Nakreslil ho Stanislav Duda a režírovala Nataša Boháčková.
Horčica mi stúpa do nosa

Horčica mi stúpa do nosa (francúzsky "La Moutarde me monte au nez") je francúzska filmová komédia režiséra Clauda Zidiho z roku 1974 s Pierrom Richardom a Jane Birkinovou v hlavných úlohách.
Bláznivá komédia je o tom, ako sa stredoškolský učiteľ na dievčenskom gymnáziu, a zároveň i syn miestneho lekára a starostu, zhodou náhod zamiluje do filmovej hviezdy, ktorá neďaleko od jeho bydliska práve natáča nový western.
O kráľovi Fiškusovi

O kráľovi Fiškusovi je slovenský animovaný seriál, ktorý zobrazuje príbehy o neobyčajnom kráľovstve a šibalskom mládencovi Fiškusovi, ktorý sa stane kráľom. Seriál bol vyrobený v roku 1997. Nakreslil ho a režíroval Vladimír Malík.
Ironic

„Ironic“ je skladba kanadsko-americkej speváčky Alanis Morissettovej z jej tretieho štúdiového albumu "Jagged Little Pill". Skladbu napísala Morissettová a Glen Ballard a produkovala ju Morissettová. Maverick a Warner Bros. Records ju vydali ako štvrtý singel dňa 27. februára 1996 na CD, maxi a kazete. „Ironic“ je pop rocková skladba s miernym tempom a 82 údermi za minútu. Skladba bola certifikovaná zlatou platňou asociáciou RIAA v USA a bola dvakrát nominovaná na cenu Grammy v roku 1997, z ktorých jedna bola v kategórii Record of the Year. Režisérom hudobného videa bol Stéphane Sednaoui. Televízna stanica MTV nominovala v roku 1996 hudobné video na šesť cien MTV Video Music Awards, z ktorých vyhrala tri.
Zostava.
Zostava adaptovaná z „Ironic“ CD Singlu:
Prečo…

Prečo... je slovenský animovaný seriál, ktorý zobrazuje príbehy o záhadách zo sveta zvierat, ktoré nás obklopujú, a na ktoré si kladieme otázku "Prečo?". Seriál bol vyrobený v rokoch 1994 až 2000. Nakreslil ho a režíroval Vladimír Malík.
Place Félix-Éboué

Place Félix-Éboué ("námestie Félixa Ébouého") je námestie v Paríži. Nachádza sa v 12. obvode.
Poloha.
Oválne námestie v 12. obvode tvorí križovatku ulíc Avenue Daumesnil, Boulevard de Reuilly, Rue de Reuilly, Rue Claude-Decaen a "Rue Lamblardie".
Dejiny.
Námestie bolo zriadené vyhláškou zo 16. januára 1789 a zahŕňalo vtedajšie námestie "Place de la Barriére de Reuilly" a časti okolitých ulíc. Neskôr bolo pomenované "Place Daumesnil" podľa generála Pierra Daumesnila (1776 – 1832), ktorý bojoval v bitke pri Wagrame. Svoje súčasné meno nesie od roku 1946, kedy parížska rada rozhodla 8. júna pomenovať námestie po politikovi Félixovi Ébouém (1884 – 1944), spolupracovníkovi generála Charlese de Gaulla vo francúzskom odboji vo Francúzskej rovníkovej Afrike.
Významné stavby.
Uprostred námestí sa od roku 1880 nachádza fontána Château d’eau, ktorú vytvoril Gabriel-Jean-Antoine Davioud pôvodne pre Place de la République.
Tchor

Tchor je slovenské rodové meno:
Remeselnícke rozprávky

Remeselnícke rozprávky je slovenský animovaný seriál, ktorý zobrazuje príbehy rôznych remeselníkov, a v ktorých vždy víťazí šikovnosť rúk, vtip a ľudová múdrosť. Seriál bol vyrobený v rokoch 1995 až 1998. Režírovali ho Monika Trajterová a Tomáš Čepek, ktorý ho aj nakreslil.
Rozprávky pre Martina

Rozprávky pre Martina je slovenský animovaný seriál, ktorý zobrazuje príbehy chlapca Martina a dievčatka Lily, ktoré si radi vymýšľajú hádanky a rozprávky o starých veciach. Seriál bol vyrobený v roku 1994. Nakreslil ho Vratislav Hlavatý a režírovali Martin Hoffmeister (hrané sekvencie) a Jaroslava Havettová (animované sekvencie). Seriál je kombináciou animácie a hraných sekvencií.
Châteaudun (mesto)

Châteaudun je francúzske mesto v departemente Eure-et-Loir a regióne Centre-Val de Loire. Leží na rieke Loir v úrodnej nížine asi juhozápadne od Paríža.
Geografia.
Susedné obce: Lanneray, Marboué, Donnemain-Saint-Mamès, Saint-Denis-les-Ponts, Jallans, La Chapelle-du-Noyer, Thiville a Lutz-en-Dunois.
Obec má rozlohu . Najvyšší bod je položený a najnižší bod
Norok

Norok alebo norka (pozri jazykovú poznámku nižšie) je slovenské rodové meno nasledujúcich druhov z rodu "Mustela":
Zvláštny názov pre tieto druhy vyplýva z toho, že v staršej systematike existoval (u niektorých autorov) rod "Lutreola" (po slovensky teda norok), ktorý bol tvorený obyčajne práve týmito druhmi (najmä prvými tromi). V dnešnej systematike existuje namiesto rodu Lutreola už len podrod Lutreola (z rodu Mustela). Definícia (rozsah) tohto podrodu je sporná, ale najčastejšie dnes v literatúre buď zahŕňa len norka európskeho, alebo zahŕňa druhy norok európsky + lasica kolonok + lasica jávska ("Mustella lutreolina") + lasica indonézska ("Mustela nudipes") + lasica bielopása ("Mustela strigidorsa"); norok americký a morský sa teda dnes už každopádne nepovažuje za blízkeho príbuzného norka európskeho.
Jazyková poznámka.
Biologické texty aj právne predpisy v súčasnosti používajú tvar „norok“, staršie používali aj tvar „norka“.
Kodifikačná príručka "Krátky slovník slovenského jazyka" od roku 2020 považuje za správne obidva tvary (norok aj norka), pričom tvar norok je na rozdiel od tvaru norka označený ako "zool." výraz. V starších vydaniach tej istej príručky ako aj v aktuálnych "Pravidlá slovenského pravopisu" sa považuje za správny len tvar norka, keďže tvar norok vôbec nie je uvedený. Za vyslovene nesprávny považuje tvar norok aj príručka "Slovenčina bez chýb" (1998). Aj staršie vydania "Pravidiel slovenského pravopisu" (po druhej svetovej vojne) všetky uvádzajú len tvar norka. Naopak, Peciarov "Slovník slovenského jazyka" (1959-1968), Oravcova "Príručka slovenského pravopisu pre školy" (1986) a "Slovník súčasného slovenského jazyka" uvádzajú ako správne obidva tvary (teda norok aj norka).
Narcyzivka (Lypovecký rajón)

Narcyzivka () je dedina na Ukrajine v Lypoveckom rajóne vo Vinnyckej oblasti. Žije tu 285 obyvateľov.
Cárovič (syn cára)

Cárovič je titul označujúci syna panovníka - cára v Rusku, Bulharsku či Srbsku. Ženský ekvivalent je cárovná.
Poznámka k používaniu titulu v Rusku.
Na území Ruska od 16. storočia sa používalo slovo „cárovič“ () v dvoch významoch:
V 18. storočí bol titul „cárovič“ () / „cárovná“ () nahradený titulom „cesarevič“ (), ktorý nosili výlučne následníci trónu a titulom „veľkoknieža“ () / „veľkokňažná“ (), ktorý náležal všetkým potomkom panovníka, nielen následníkom.
BBC Radio 1Xtra

BBC Radio 1Xtra je digitálna rozhlasová stanica, ktorú vlastní verejnoprávna televízna spoločnosť BBC. Je k dispozícii len v pozemnom a satelitnom digitálnom vysielaní a cez internet. Je to sesterská stanica jedného zo štyroch hlavných staníc BBC - BBC Radio 1, po ktorom nesie aj názov.
Stanica 1Xtra bola založená v roku 2002, kvôli starnutiu stanice Radio 1. Nová stanica mala byť reakciou na najnovšie trendy v hudbe a drží sa u poslucháčov stredoškolského a vysokoškolského veku, teda od 15 do 30 rokov.
Stanica pracuje vo formáte urban contemporary, teda žánre ako hip-hop, reggae, R&amp;B, drum and bass a dancehall.
Rue de l’Arbre-Sec

Rue de l’Arbre-Sec ("ulica U suchého stromu") je ulica v Paríži. Nachádza sa v 1. obvode.
Poloha.
Ulica vedie od Rue des Prêtres-Saint-Germain-l'Auxerrois, s ktorou tvorí križovatku, ktorá sa nazýva "Place de l'École". Smeruje severným smerom, zhruba vo svojej polovici kríži Rue de Rivoli a končí na Rue Saint-Honoré, na ktorú je kolmá.
Dejiny.
Pôvod názvu ulice nie je úplne objasnený. Mohol vzniknúť buď podľa znamenia podniku (obchodu, hostinca), ktorý sa tu nachádzal, alebo ako prezývka šibenice na severnom konci ulice.
"Rue de l'Arbre-Sec" je doložená už v 13. storočí, kedy sa nachádzala vo vnútri stredovekých mestských hradieb postavených v 10. storočí. Ich zvyšky sa našli na križovatke s ulicou "Rue de Rivoli" počas vykopávok v roku 2009.
Konopa

Konopa alebo konope () je rod rastlín ze čeľade konopovité.
Na Slovensku sa vyskytujú tieto druhy (prvé dva len ako pestované taxóny):
Homo habilis wushanensis

Homo habilis wushanensis alebo Homo erectus wushanensis alebo (?)Homo wushanensis sú niektoré z možných označení pre sporný nález hominida či ľudoopa z roku 1985 z čínskej lokality Lung-ku-pcho (pchinjin: Longgupo), starý asi 1,9/2 mil. rokov. 
Nálezisko.
Lung-ku-pcho bola pôvodne jaskyňa, ale dnes je to už len skôr skalný prístrešok. Leží vo východnej časti provincie S’-čchuan, v kraji Wu-šan (Wushan).
Charakteristika.
Ide o nálezy časti ľavej polovice sánky s dvoma zubami a pravého horného druhého rezáka. Sprevádzané sú nástrojmi olduvajskej kultúry. 
Rezáky nálezu majú lopatovitý tvar, čím sa podľa Thurzo 1998 zhodujú s rezákmi afrických predstaviteľov druhov Homo habilis a Homo ergaster, ako aj s nálezmi Homo erectus z Čou-kchou-tienu.
Vek je 1,96-1,78 mil. BP (Groves 2004, Thurzo 1998) alebo 2,04 – 2 mil. rokov (). Klein 1999 uvádza, že hoci jedným spôsobom datovania získame vek 1,9 mil. BP, skutočný vek nálezu by mohol byť niekde okolo veku zuba jeleňa, ktorý sa nad ním našiel, a ktorý je starý 1,02-750 000 mil BP.
Zaradenie.
Celkové zaradenie nálezu je mimoriadne sporné. Nález sa zvykne radiť ako:
Wolpoff 1999 výslovne píše, že podľa neho trvanie na tom, že tento nález patrí do rodu Homo (ako sa to stále robí napríklad v Číne) je už záležitosť začínajúca sa podobať afére piltdownský človek.
Význam.
Nález je okrem prestíže pre Čínu (možný najstarší čínsky nález človeka) významný tým, že ak sa priradí k rodu Homo (čo je sporné), tak dokazuje, že sa človek rozšíril z Afriky už okolo 1,9 mil. rokov BP. Ak by bol priradený druhu Homo ergaster (Homo erectus), znamenalo by to, že sa Homo ergaster (Homo erectus) rozšíril z Afriky do Ázie prakticky hneď na začiatku svojej existencie,
Človek Leakeyho

Človek Leakeyho (lat. "Homo leakeyi" Haberer 1963 [nerovná sa Homo leakeyi Paterson 1940], "Homo erectus leakeyi, Homo sapiens leakeyi, Pithecanthropus leakeyi, Homo (Proanthropus) louisleakeyi" [Proanthropus je podrod]) môže byť:
Poznámka: K latinskému názvu taxónu pozri poznámku dole.
Ivan Pavlisko

Mgr. Ivan Pavlisko (* 6. marec 1946, Poltár) je slovenský umelec, maliar, národovec a pedagóg.
Životopis.
Narodil sa v Poltári. Malovať začal už od svojich 3 rokov a v 11tich mal už svoju prvú výstavu. Následne jeho učiteľka poslala jeho práce na súťaž, kde sa prebojoval až do Moskvy a zvíťazil. V detstve ho zvykli volať aj Michelangelo, alebo Rafaelo, práve pre jeho umelecký talent. 
Po maturite v Trebišove chcel ísť študovať maliarstvo na VŠ MU v Bratislave, čo mu však jeho otec prekazil. Začal teda študovať architektúru na VŠ stavebnej. Počas štúdia začal s kulturistikou, ktorá ho zaujala natoľko, že v tom čase bola na prvom mieste aj pred maľovaním. Po ukončení 5 rokov na architektúre v roku 1969 emigroval do USA. Jeho cieľom bolo dosiahnuť športový vrchol a slávu v kulturistike. Jeho sen sa však rozplynul po zistení skutočnosti, že za slávou a úspechom vrcholových športovcov sú steroidy a anaboliká. To odmietol a po 3 rokoch sa vrátil na Slovensko aj napriek hrozbe trestu. Po návrate bol odsúdený na 1 rok nepodmienečného výkonu trestu. S prosbou o milosť sa obrátil na prezidenta a ten jeho prosbe vyhovel a udelil mu milosť. Od návratu na Slovensko žije v Ružomberku. Naďalej aktívne posilňuje a maľuje. Bol pedagógom na ZŠ v Ružomberku(8 rokov) a na VŠ vojenskej v Liptovskom Mikuláši(8 rokov). V 90-tych rokoch aktívne bojoval za vytvorenie samostatnej Slovenskej republiky, za čo sa stretol aj s viacerými problémami.
Štýl.
Odmieta rôzne "izmy" a výtvarné školy a maľuje len to čo mu káže jeho srdce. S tématikou kresťanskou a národnou.
Goodyear Tire and Rubber Company

Goodyear Tire and Rubber Company, často skracované na Goodyear, je americká spoločnosť zaoberajúca sa výrobou pneumatík, sídliaca v meste Akron v štáte Ohio. 
Dejiny.
Spoločnosť založil v roku 1898 Frank Seiberling a pomenoval ju podľa Charlesa Goodyeara, vynálezcu vulkanizačného procesu pri spracovaní kaučuku.
Produkcia.
Goodyear patrí medzi najvýznamnejších výrobcov pneumatík pre motocykle, osobné i nákladné automobily, stavebné stroje, pretekárske autá a lietadlá.
Goodyear

Goodyear môže byť:
Tis (rod)

Tis ("Taxus") je rod jedovatých ihličnatých stromov a kríkov čeľade tisovitých. 
Pôvod.
Tis je reliktom geologického obdobia rozhrania triasu a jury druhohôr, pred asi 200 mil. rokmi. Je veľmi dlhoveký, dožíva sa bežne 300 rokov, pričom sú známi aj jedinci starší ako tisíc rokov. Určovanie veku komplikuje zrastanie viac kmeňov v jeden a ich vyhnité jadrá.
Výskyt.
Tis sa vyskytuje skoro v celej Európe a v Rusku. V Ázii rastie od Iránu a Indie naprieč Čínou až po Japonsko a Indonéziu, v Severnej Amerike od Aljašky po Strednú Ameriku. Najsevernejšie se nachádzajú v Nórsku a najjužnejšie na severe ostrova Sulawesi (Celebes). 
Sú to v podstate všetko allopatrické druhy, tj. také, ktoré sa nevyskytujú spoločne v rovnakom areáli.
McLaren

McLaren je anglický automobilový tím Formuly 1, ktorý založil v roku 1963 Novozélanďan Bruce McLaren. Prvé preteky, ktorých sa tím zúčastnil, boli Veľká cena Monaka v roku 1966.
Spoločnosť sídli vo Wokingu a súčasný tím vznikol zlúčením pôvodného pretekárskeho tímu Brucea McLarena s firmou Rona Dennisa Project 4 v roku 1981. V súčasnosti je spoločnosť McLaren Racing členom McLaren Group. Motory dodávala spoločnosť Mercedes, neskôr Honda a teraz Renault, ale od roku 2021 sa McLaren znovu vracia k Mercedesu, a tím viedli Martin Whitmarsh a technický riaditeľ Paddy Lowe. Na ich miestach sú dnes Zak Brown a Andreas Seidl.
Od sezóny 2010 jazdia za McLaren Lewis Hamilton a Jenson Button, testovacím pilotom je Gary Paffett. V roku 2013 vymenil Lewisa Hamiltona Sergio Pérez. Ten ale v tíme vydržal iba jedinú sezónu a v roku 2014 ho nahradil dánsky jazdec Kevin Magnussen. V roku 2015 Magnussena nahradil Španiel a dvojnásobný majster sveta z rokov 2005 a 2006 Fernando Alonso, ktorý tam vydržal do roku 2018. V roku 2016 Button odišiel z McLarenu a F1 celkovo a v McLarene ho nahradil nováčik Stoffel Vandoorne, ktorý tam bol len na dva roky a to 2017 a 2018. V roku 2019 oboch pilotov vymenili a na Alonsove miesto prišiel ďalší Španiel Carlos Sainz Jr a na Vandoornove miesto nasadol Brit Lando Norris. V roku 2021 nahrádza Carlosa Sainza Jr, Daniel Ricciardo.
Indy Car.
V rokoch 1970 až 1979 McLaren okrem účasti vo Formule 1 súťažil aj v šampionáte Indy Car. Počas tohto obdobia tím trikrát vyhral Indianapolis 500: Mark Donohue zvíťazil v roku 1972 a Johnny Rutherford bol úspešný v rokoch 1974 a 1976.
McLaren sa vrátil do série IndyCar v roku 2017, keď tím v spolupráci s Andretti Autosport umožnil svojmu pravidelnému jazdcovi Formuly 1 Fernandovi Alonsovi štartovať na pretekoch Indy 500. Alonso štartoval do pretekov z piateho miesta a dokonca viedol niekoľko kôl, než musel v záverečnej fáze odstúpiť v nádejnej pozícii kvôli poruche motora. V roku 2019 sa Alonso opäť pokúsil zúčastniť pretekov Indianapolis 500 s tímom McLaren, ale kvôli nešťastným okolnostiam sa nekvalifikoval.
V roku 2020 uzavrel McLaren technologické partnerstvo s tímom Schmidt Peterson Racing. Odvtedy tento tím IndyCar súťaží pod názvom Arrow McLaren SP. 2022 napokon prevzali 75 % akcií tohto pretekárskeho tímu. Celkové tretie miesto Pata O’Warda v roku 2021 je zatiaľ najlepším výsledkom jazdca McLarenu v celkovom hodnotení seriálu IndyCar. V roku 2024 budú jazdeckú zostavu tímu tvoriť O’Ward, Alexander Rossi a David Malukas.
Faustbal

Faustbal (z nem. "Faustball" = päsťová lopta; angl. "fistball") je kolektívny šport a loptová hra, ktorá sa hrá vonku na tráve alebo v halách. Šport, v ktorom proti sebe nastupujú dve päťčlenné družstvá, je podobný volejbalu. Cieľom hry je odbiť loptu päsťou ponad páskovú šnúru na súperovu stranu ihriska. 
Dejiny.
Faustbal patrí medzi najstaršie známe športy na svete. Prvá zmienka pochádza z roku 240 po Kr. od rímskeho cisára Gordiana. Prvé pravidlá boli spísané už v roku 1555 Antoniom Scaniom. Moderné pravidlá boli stanovené koncom 19. storočia. Faustbal si získal popularitu predovšetkým v nemecky hovoriacich štátoch Európy, Nemecku, Rakúsku a Švajčiarsku. Šport sa začal rozširovať predovšetkým tam, kde sa používa nemčina. Nemeckí emigranti vyviezli tento šport do južnej Afriky (Namíbia), Južnej Ameriky (Brazília, Argentína, Čile), Severnej Ameriky (USA) či Ázie (Japonsko). V roku 1960 vzniká zastrešujúca organizácia pre faustbal vo svete Medzinárodná faustbalová asociácia.
Williams F1

Williams Racing (celý názov Williams Grand Prix Engineering Limited) je anglický automobilový tím Formuly 1, ktorý založil Sir Frank Williams a Patrick Head v roku 1978. Prvé preteky ktorých sa tím zúčastnil, bola Veľká cena Argentíny v roku 1978 a prvé víťazstvo si pripísal Švajčiar Clay Regazzoni v Grand Prix Veľkej Británie 1979. 
Stým víťazstvom Jacquesa Villeneuvea na Veľkej cene Veľkej Británie 1997 sa tím Williams stal členom „veľkej trojky“, spoločne s tímami Ferrari a McLaren. Všetky šasi Williamsu nesú označenie „FW“ (nasleduje číslo), ktoré predstavuje iniciály šéfa a zakladateľa tímu Franka Williamsa.
Za Williams pretekali slávni piloti, okrem iných Keke Rosberg, Nigel Mansell, Damon Hill, Alain Prost, Nelson Piquet a Ayrton Senna. Williams spolupracoval s mnohými známymi výrobcami motorov, no najväčšie úspechy dosiahol v spolupráci s Renaultom, keď v 90. rokoch 20. storočia získal 5 titulov v Pohári konštruktérov.
V sezóne 2011 jazdili za WilliamsF1 Rubens Barrichello a Pastor Maldonado, testovacím pilotom bol Valtteri Bottas, v sezóne 2012 vymenil Rubensa rodák Bruno Senna.
Williams

Williams môže byť:
Mercedes-Benz High Performance Engines

Mercedes-Benz High Performance Engines (celým menom Mercedes-Benz High Performance Engines Ltd (predtým Mercedes-Ilmor)) je výrobca motorov pre monoposty Formule 1, ktorý má sídlo Spojenom kráľovstve. Od roku 1995 dodáva spoločnosť motory pretekárskemu tímu McLaren a v sezóne 2010 a 2011 aj tímom Mercedes GP a Force India.
Predchodcu súčasnej spoločnosti – firmu "Ilmor" založili v roku 1983 Mario Illien a Paul Morgan, ako nezávislého dodávateľa motorov pre IndyCar. V roku 1993 získal Daimler-Benz 25% akcií a v 2002 ďalších 30%, po čom premenoval spoločnosť na "Mercedes-Ilmor". V roku 2005 sa stal Daimler jediným vlastníkom firmy a premenoval ju na "Mercedes-Benz High Performance Engines Ltd."
Pole position

Pole position () je termín, ktorý sa používa najmä v motoristickom športe a označuje prvú štartovú pozíciu. Najvýhodnejšie postavenie na štarte určuje kvalifikácia.
Termín pochádza z dostihov, kde označuje pretekára s číslom jedna, ktorý štartuje pri vlajkovom stožiari na vnútornej strane dostihoviska. V motoristickom športe sa termín zaužíval pre najvýhodnejšie, prvé miesto na štarte hromadných pretekov.
Legislatíva

Legislatíva (z fr. "(assemblée) législative" = zákonodarné (zhromaždenie) &lt; neskorolat. "legislatio" = zákonodarstvo) alebo v prvých významoch aj legislácia môže byť:
G-Power

G-Power GmbH je nemecká tuningová firma so sídlom v Autenzelli v Bavorsku. Bola založená v roku 1983 a šecializuje sa na automobily značky BMW. G-Power je držiteľom niekoľkých svetových rekordov; sedan BMW M5 Hurricane RR a jeho prepĺňaný 5-litrový desaťvalec s výkonom 800 koní, je najrýchlejším sériovo vyrábaným sedanom na svete s maximálnou rýchlosťou 372 km/h.
Štatistika majstrovstiev klubov FIFA

Štatistika majstrovstiev klubov FIFA z roku 2000, a od roku 2005 až po súčasnosť.
Pozri aj.
Majstrovstvá klubov FIFA
Michal Králka

Michal Králka môže byť:
Michal Králka (protifašistický bojovník)

Michal Králka (* 27. september 1919, Podbrezová-Lopej † 20. august 1975, Banská Bystrica) bol slovenský dôstojník a protifašistický bojovník.
Životopis.
Navštevoval meštiansku školu (1931-1935) a Obchodnú akadémiu (1935-1937) v Banskej Bystrici. Pôvodne úradník, neskôr dôstojník ZNB. Vojak slovenskej armády. Účastník protifašistického odboja a SNP. Príslušník 1. československého armádneho zboru v ZSSR. Pracovník Ministerstva vnútra v Prahe, pôsobil v diplomatických službách v Moskve a v Budapešti. Na dôchodku žil v Banskej Bystrici (od 1973). Nositeľ viacerých vyznamenaní.
Briseis

Briseis môže byť:
Hyena škvrnitá

Hyena škvrnitá () najväčší žijúci mäsožravec z čeľade hyenovitých. Vyskytuje sa v Afrike.
Počas pleistocénu, obýval Euráziu poddruh hyena jaskynná (Crocuta crocuta spelaea), ktorá vyhynula.
Opis.
Dospelé jedince dosahujú dĺžku okolo , chvost meria približne a vážia 62 až . Kožušina je pieskovej až sivo-hnedej farby s čiernymi škvrnami po trupe, ktoré vekom blednú. Na hlave má krátke oválne uši. Veľkosťou sú o približne 10% väčšie samice. Samice majú veľké vonkajšie pohlavné orgány, ťažko odlíšiteľné od samčích.
Správanie.
Hyena škvrnitá sa vyskytuje na savanách a polopúšťach Afriky. Aktívna je najmä v noci. Je teritoriálna žijúca v klanoch, kde sú dominantné samice. Počet členov klanu sa líši od oblasti, ktorú obýva - na savanách ich žije spolu aj vyše 50 a v púštnych oblastiach je to vyše 5 dospelých jedincov s mláďatami. Svoje územie, veľké od 40 po , si chráni pachovými výlučkami, rôznymi zvukmi a hliadkujúcimi hyenami. Hyeny vydávajú množstvo zvukov. Ich známy „smiech“ slúži na preukázanie podriadenosti pred staršími členmi spoločenstva. Na zvolávanie skupiny alebo pri hľadaní mláďat používa húkavé zavýjanie. Klan spolu zdieľa brloh a miesto močenia.
Potrava.
Hyena je zdatný lovec. Ak loví osamote, chytá zajace, zemné vtáky a v močiaroch alebo plytkých vodách ryby. Pri love vo svorke sú hyeny schopné zabiť aj dospelé zebry alebo pakone. Má mocné čeľuste, takže zožerie takmer všetko z koristi vrátane kostí. Svoju potravu hlce a na jedno nasýtenie je schopná naraz dostať do seba jedlo vážiace až jednu tretinu svojej hmotnosti. Občas kradne korisť inému predátorovi.
Rozmnožovanie.
Gravidita u hyen škvrnitých trvá asi 100 dní. Po nej samica vrhne 1 až 3 mláďatá a stará sa o ne výlučne ona. Od mlieka sú odstavené v 14 - 18 mesiaci. Prvé cicia dominantné mláďa, ak sa stane, že pre ostatné mláďatá neostane dostatok mlieka, môže ich zabiť a tým zvýšiť svoju šancu na prežitie.
Populácia.
V súčasnosti žije na Zemi celkovo okolo 27 000 až 50 000 jedincov. Najväčšia známa populácia sa vyskytuje v ekosystéme Serengeti a v Krugerovom národnom parku. Populácia hyen škvrnitých má klesajúcu tendenciu a to obzvlášť na západe a východe Afriky, hlavne kvôli náhodne položeným okám a otravám. V južnej Afrike je populácia tohto druhu v chránených územiach stabilná.
Globálny mierový index

Globálny mierový index (anglicky Global Peace Index, GPI) je pokus merať relatívnu pozíciu národnej a regionálnej mierumilovnosti. Je to produkt Inštitútu pre ekonómiu a mier (Institute for Economics and Peace - IEP) a bol vyvinutý za konzultácie s medzinárodnou skupinou mierových expertov z mierových inštitúcií a think factories s dátami, ktoré nahromadila organizácia Ekonomická inteligenčná jednotka (Economist Intelligence Unit).
Formula 1 v roku 2009

Sezóna 2009 šampionátu formuly 1 bola 60. ročníkom svetového šampionátu jazdcov a 50. ročníkom pohára konštruktérov. Začala sa Grand Prix Austrálie 29. marca a skončila Grand Prix Abú Zabí 15. novembra po sedemnástich pretekoch. Majstrom sveta sa stal Jenson Button, titul medzi konštruktérmi si zabezpečila stajňa Brawn GP.
Človek swartkranský

Človek swartkranský alebo neformálne telantrop (lat. "Homo capensis, Homo erectus capensis", pôvodne "Telanthropus capensis", t.j. jediný druh rodu "Telanthropus") je starší taxón človeka, ktorý pôvodne zahŕňal nález SK 15 a neskôr aj nálezy SK 45 a SK 847 v širšom zmysle. Značka SK znamená lokalitu Swartkrans v Afrike, odkiaľ nálezy pochádzajú. Pri SK 45 zaradenie pod človeka swartkranského vyplýva z jedného textu len nepriamo, SK 847 v širšom zmysle je nové spoločné označenie pre pôvodne tri nálezy SK 80, SK 846b a SK 847, ktoré bolo pridelené, keď sa neskôr zistilo, že v skutočnosti pochádzajú z jedného jedinca.
Okrem zaradenia pod človeka swartkranského sa spomínané nálezy najnovšie zaraďujú pod druh Homo gautengensis. Okrem toho sa alternatívne zvyknú/zvykli zaraďovať nasledovne:
SK 847.
Thurzo 1998 (ktorý nálezy priraďuje druhu Homo ergaster a mylne stotožňuje človeka swartranského (len) s nálezom SK 847) charakterizuje nález SK 847 v širšom zmysle takto: "Druhu H. ergaster pripisujeme aj neúplnú lebku (exemplár SK 847) nájdenú v juhoafrickom Swartkranse datovanú na približne 1,5 mil. rokov. Jej jednotlivé kusy sa našli spolu s kamennými nástrojmi a dokladmi o existencii ohňa medzi pozostatkami najmenej 85 indivíduí druhu Australopithecus robustus v 50. rokoch a zvyšok roku 1969...Zachovaná časť lebky sa vyznačuje nízkou tvárou, mohutným nadočnicovým valom, stredným zaočnicovým zúžením a ostro stúpajúcim čelom."
Medzinárodná faustbalová asociácia

Medzinárodná faustbalová asociácia (), skr. IFA, je medzinárodná športová organizácia, ktorá zastrešuje medzinárodný faustbal. Vznikla v roku 1960. Na jej čele stojí od roku 2011 Rakúšan Karl Weiss. IFA, ktorej ústredie je v rakúskom Salzburgu, združuje 36 národných faustbalových zväzov na 5 kontinentoch. Je členom medzinárodných športových organizácií IWGA (Medzinárodná asociácia Svetových hier) a SportAccord (Asociácia medzinárodných športových federácií).
História.
IFA vznikla na kongrese v nemeckom Frankfurte nad Mohanom v roku 1960 pod názvom "Internationaler Faustball Verband (IFV)". Medzi štyroch zakladajúcich členov patrilo Rakúsko, Švajčiarsko, Východné Nemecko a Západné Nemecko. IFA v roku 1965 zorganizovala svoje prvé vrcholné podujatieMajstrovstá Európy mužov a o tri rokov aj prvé Majstrovstvá sveta mužov. V súčasnosti združuje 80 000 športovcov v 35 krajinách sveta.
Najnovším členom IFA sa v januári 2014 stala Austrália.
OH 9 (človek)

OH 9 alebo Olduvai Hominid 9 je nález človeka z Tanzánie, typový alebo jediný nález taxónu človek Leakeyho (Homo leakeyi, Homo erectus leakeyi, Homo sapiens leakeyi, Pithecanthropus leakeyi, Homo (Proanthropus) louisleakeyi [Proanthropus je podrod]). 
Charakteristika.
Ide o kalváriu, ktorá sa vyznačuje pomerne tenkými kosťami mozgovej časti s kapacitou dosahujúcou až 1067 cm3 a mimoriadne hrubým nadočnicovým valom. Našla sa vo vrstve II (angl. Bed II) Olduvaiskej rokliny.
Zaradenie.
Zaradenie je také ako zaradenie druhu človek Leakyeho, teda staršie ako samostatný druh, novšie ako súčasť druhu Homo ergaster alebo súčasť druhu Homo erectus v užšom zmysle. Podľa Thurzo 1998 je to prechodný článok medzi Homo ergaster a Homo erectus.
Datovanie.
Ako vek sa uvádza:
Rozprávky z nočnej košielky

Rozprávky z nočnej košielky je slovenský animovaný seriál, ktorý zobrazuje príbehy, v ktorom ožívajú postavičky a hračky z nočnej košielky a rozprávajú vlastné príbehy. Seriál bol vyrobený v rokoch 1993 až 1994. Nakreslil ho Miroslav Cipár a režíroval Rudolf Urc.
OH 9

OH 9 môže byť:
Jason Earles

Jason Daniel Earles (* 26. apríl 1977, San Diego, Kalifornia, USA) je americký herec, známy predovšetkým vďaka role Jacksona Stewarta v Disney Channel sitkome "Hannah Montana" a vďaka postave Senseja Rudyho v novej Disney XD sérii "Kickin' It".
Narodil sa v San Diegu v Kalifornii. Po bývaní v štátoch Ohio a Washington sa jeho rodina presťahovala do Oregonu. Pred nasťahovaním do južnej Kalifornie, Earles žil v Billingse, v Montane, kde v Rocky Mountain College promoval v roku 2000.
Úlohy.
Earles hral staršieho brata Miley Stewartovej (Miley Cyrus) Jacksona Stewarta, v sitkome od Disney Channel "Hannah Montana".
Earles hral hráča kariet Briana Millera v sitkome "Still Standing". V roku 2004 sa objavil vo filme "Honba za pokladom Templárov " ako Thomas Gates, predok Bena Gatesa (Nicolas Cage). V roku 2005 si Earles zahral Ernieho Kaplowitza vo filme "".
Rozprávky zo starého domu

Rozprávky zo starého domu je slovenský animovaný seriál, ktorý zobrazuje príbehy o jednom starom dome, ktorý v ukrýva veľa rozprávok, a v ktorom ožívajú rôzne predmety. Seriál bol vyrobený v roku 1995. Nakreslil ho Marián Dúha a režíroval Jaroslav Baran.
Take a Look Around

„Take a Look Around“ je tretí singel americkej nu metalovej skupiny Limp Bizkit, z ich tretieho albumu "Chocolate Starfish and the Hotdog Flavored Water". Skladba bola vydaná ako dva single „Take a Look Around: Part 1“ a „Take a Look Around: Part 2“.
Skladba bola použitá v soundtracku "". V roku 2000 dosiahol singel 3. miesto v rebríčku UK Singles Chart. 
V zozname Triple J Hottest 100, 2000 sa umiestnila na 27. mieste, ktorú nasledovala skladba „My Generation“ umiestnená na 21. mieste.
Gavere

Gavere je belgická obec vo Flámskom regióne v provincii Východné Flámsko.
Obyvateľstvo.
Obec má približne 12 450 obyvateľov (2010). 
Časti obce.
Od 1. januára 1977 obec Gavere pozostáva z týchto častí (bývalých obcí):
Strigôňove prázdniny

Strigôňove prázdniny je slovenský animovaný seriál, ktorý zobrazuje prázdninové príbehy plné fantázie o karpatskom strigôňovi a jeho malej vnučke. Seriál bol vyrobený v roku 1996. Nakreslila ho Oľga Bajúsová a režíroval Pavel Kubant. Seriál je voľným pokračovaním seriálu Strigôňove Vianoce.
Vianočné rozprávanie

Vianočné rozprávanie je slovenský animovaný seriál, ktorý zobrazuje príbehy o vianočných zvykoch počas sviatkov. Seriál bol vyrobený v rokoch 1996 až 1997. Nakreslili ho Ivana Skálová a Marcela Walterová a režíroval Milan Horvatovič.
Dustin Byfuglien

Dustin Byfuglien (* 27. marec 1985, Minneapolis, Minnesota, USA) je bývalý americký hokejista (NHL).
Bol draftovaný klubom Chicagom Blackhawks v roku 2003 z celkového 245. miesta (8. kolo). Za Chicago hral 5 sezón (vyhral s nimi aj Stanley Cup) až nakoniec prestúpil do Winnipegu Jets (vtedy ešte Atlanta Thrashers).
Mať tak o koliesko viac! (seriál)

Mať tak o koliesko viac! je slovenský animovaný seriál o vynálezoch 20. storočia. Vznikol podľa rovnomennej knihy Ivana Popoviča vydanej v roku 2001. 52-dielny televízny seriál bol vyrobený s viacerými prestávkami v rokoch 2002 až 2015. Seriál je kombináciou animácie a hraných sekvencií. V produkcii RTVS vzniklo postupne 39 dielov, ďalších 13 dielov vzniklo s podporou Ministerstva kultúry SR a Audiovizuálneho fondu. Pri výrobe seriálu sa využili viaceré animačné postupyod klasickej animácie po počítačové techniky. Každý diel seriálu sa venuje jednému z vynálezov. Scenár, réžiu, výtvarné návrhy, animáciu, kameru aj strih si rozdelili otec Ivan Popovič a syn Dávid Popovič. O hudobnú stránku, zvuk a ruchy sa postaral Ľubo Belák a komentár narozprával Matej Landl. 
Pôvodná kniha vyšla opätovne v novom vydaní vo vydavateľstve IKAR v roku 2017. Kniha získala ocenenie "Zlatý Gunár 2017" a bola nominovaná na Panta Rhei awards v kategórii Slovenská detská kniha roka 2017. Autori Ivan a Dávid Popovič pripravili aj rovnomennú multimediálnu výstavu, ktorá bola inštalovaná počas leta 2017 v bratislavskej Bibiane, na jar 2018 v Múzeu mincí a medailí v Kremnici a následne v lete 2018 v MKC Žiar nad Hronom.
KNM-WT 15000

KNM-WT 15000 (t.j. "Kenya National Museum; West Turkana; položka 15000") alebo neformálne turkanský chlapec či nariokotomský chlapec je asi 1,5 mil. rokov starý nález kostry ľudského chlapca (druh Homo ergaster) od jazera Turkana v Keni.
Nález.
Náleziskom je lokalita Nariokotome III (NK III) asi 5 km od západného brehu jazera Turkana (preto je v značke WT = West Turkana) v Keni. Nález sa uskutočnil postupne v rokoch 1984 až 1988. Nálezcom bol najprv Kamoya Kimeu (tím R. Leakeyho), ďalšie časti vykopal tím, ktorý viedol Alan Walker. Nález je uložený v National Museums of Kenya v Nairobi (starší názov Kenya National Museum).
Zaradenie.
Klasifikuje sa ako Homo ergaster (resp. Homo erectus v širšom zmysle). Presnejšie: Pôvodne bol klasifikovaný ako Homo erectus, ale v roku 1991 ho B. Wood preklasifikoval na Homo ergaster.
Datovanie.
Vek je:
Charakteristika.
Ide o nález kostry asi 8-ročného (staršie sa udávalo 11/12-ročného) chlapca. Nález je mimoriadne významný pre svoju kompletnosť; umožňuje kompletne študovať znaky druhu Homo ergaster (či Homo erectus), čo do jeho objavenia nebolo možné. 
V čase smrti bol chlapec vysoký 160 cm (z toho by mohla vyplývať výška dospelého "ekvivalentu" 185 cm), vážil 47/48 kg alebo podľa iných výpočtov 50-53 kg (z toho by mohla vyplývať hmotnosť dospelého "ekvivalentu" 68 či 71 kg). Podľa Thurzo 1998 "Vysokou a štíhlou postavou, telesnými proporciami a tvarom tela pripomína dnešných Afričanov žijúcich v okolí rovníka... Lebka zložená z približne 70 kúskov má kapacitu 880 cm3, v dospelosti by dosiahla okolo 900 cm3, pričom viacerými znakmi pripomína druh [Homo] erectus." Telesné proporcie kostry sú vlastne také isté ako u dnešných ľudí (okrem najmä hrudníka a stehenných kostí), ale objem mozgu (900 cm3) je oproti dnešným ľuďom len dvojtretinový.
Great Blue Hole

Great Blue Hole je veľký podmorský zatopený závrt pri pobreží Belize vo vodách Honduraského zálivu. Nachádza sa v centrálnej časti atolu Lighthouse Reef asi 72 kilometrov od Belize City. Závrt má takmer dokonalý kruhový pôdorys s priemerom 300 metrov a hĺbkou 124 metrov. Je obklopený úzkym pásom pevniny. Vznikol počas minulých ľadových dôb, kedy hladina mora bola výrazne nižšia ako v súčasnosti. Ide o závrt krasového pôvodu, ktorý vznikal rozpúšťaním vápenatej horniny. Takto sa vytvorila jaskyňa, ktorej sa následne preboril strop. Neskôr sa celá formácia ocitla pod hladinou mora a vnútorný priestor bol vyplnený morskou vodou. Závrt je súčasťou rozľahlého koralového systému známeho ako Bariéra Belize. Great Blue Hole a okolitých 4 100 hektárov bolo v roku 1996 zapísaných na zoznam svetového dedičstva UNESCO. V súčasnosti je celosvetovo vyhľadávaným miestom pre potápanie.
Prieskum.
V roku 1971 preskúmal túto lokalitu Jacques-Yves Cousteau. Pri svojej výprave tu objavil a zdokumentoval krasové útvary (stalaktity), ktoré vznikali počas ľadových dôb, kedy ešte závrt nebol pod morskou hladinou.
Počiatočná nameraná hĺbka Great Blue Hole bola 125 metrov, ktorá je najpoužívanejšia. Expedícia Cambrian Foundation v roku 1997 namerala hĺbku 124 metrov v jej najhlbšom bode. Tento rozdiel v meraní je možné vysvetliť prebiehajúcou sedimentáciou alebo nepresnosťami v predchádzajúcich meraniach.
Turistika.
Great Blue Hole je obľúbeným miestom rekreačných potápačov, ktorých láka možnosť potápania v krištáľovo čistej vode a stretnutie s niekoľkými druhmi rýb, ako Garupy, žraloky fúzkaté a niekoľkými druhmi útesových žralokov ako žralok perzeov či žralok čiernocípy. Sú tam hlásené aj videnia iných druhov žralokov ako žralok belavý či žralok kladivohlavý, ale nie sú pravidelne videné.
Two Princes

„Two Princes“ je skladba new yorkskej alternatívnej rockovej skupiny Spin Doctors. Ako singel dosiahla 7. miesto v USA, 2. miesto v Kanade a 3. miesto v Spojenom kráľovstve. Je najpopulárnejšou skladbou skupiny. Takisto sa dostala aj na 21. miesto v zozname "50 Worst Songs Ever" časopisu "Blender" a na 41. miesto v zozname "100 Greatest Songs of the 90s" stanice VH1.
Pryborivka

Pryborivka () je dedina na Ukrajine v Lypoveckom rajóne vo Vinnyckej oblasti. Žije tu 1168 obyvateľov.
Hadar

Hadar môže byť:
Homo microcranous

Homo microcranous môže byť:
KNM-ER 1813

KNM-ER 1813 (t.j. "Kenya National Museum; East Rudolf; položka 1813") alebo Homo microcranous je sporný nález človeka (Homo) z lokality Koobi Fora (podregión Bura Hasuma) v Keni. 
Nález a charakteristika.
Nálezcom bol Kamoya Kimeu v roku 1973. Nález bol oznámený v roku 1974, prvýkrát bol opísaný v roku 1976. Ide o takmer kompletné kránium jedinca neznámeho pohlavia s endokraniálnym objemom 510 cm3.
Datovanie.
Vek nálezu môže byť podľa novších rôznych datovaní:
Zaradenie.
Z posledných zdrojov, ktoré aj systematicky porovnávajú nálezy, Mounier 2011 zaraďuje KNM-ER 1813 k typickým nálezom druhu Homo ergaster.
Človek gruzínsky

Človek gruzínsky (lat. "Homo georgicus, Homo erectus georgicus, (?) Homo ergaster georgicus") je navrhovaný druh človeka (Homo), ktorý zahŕňa (skoro u všetkých autorov iba) nálezy z gruzínskej lokality Dmanisi (juhozápadne od Tbilisi). 
Оpis a nálezy.
Opísali ho Leo Gabunia (iný prepis: Gabounia) a kolektív v roku 2002. Najstarší nález pochádza z roku 1991, jeho nálezcom bol David Lordkipanidze. 
Holotypom druhu je nález D2600 (telo sánky dospelého jedinca, nájdené v roku 2000, oznámené v roku 2002). Paratypy formálne neboli stanovené. Ďalšie nálezy druhu sú (D znamená Dmanisi):
Thurzo 2010 spomína aj nález predpriehlavkovej kosti z roku 1997 a vyše tisíc kamenných nástrojov. 
V roku 2005 boli oznámené ďalšie nálezy z rovnakej lokality a rovnakého veku, ktoré tentokrát autormi (Lordkipanidze et al.) opisu formálne neboli opísané ako Homo georgicus, ale iba ako „raný Homo“ (druhí ich radia napr. ako Homo sp. indet. alebo Homo erectus). Sú to nálezy D3444 (lebka dospelého jedinca) a D3900 (čeľusť k nálezu D344). Pozoruhodné je, že spoluautor pôvodného priradenia nálezov novému druhu Homo georgicus (a to nie len v roku 2005, ale aj neskôr) v súvislosti s nálezmi z Dmanisi hovorí namiesto o Homo georgicus už len o „ranom Homo“.
Podľa Cameron a Groves 2004 pod druh Homo georgicus možno patria aj nálezy patriace pod Homo antecessor.
Datovanie.
Všetky spomínané nálezy jedincov z Dmanisi majú datovanie okolo 1,77 mil. BP (Wood 2011) alebo 1,8-1,75 (Thurzo 2010). V roku 2011 bolo oznámené, že nástroje z lokality sú staré 1,85 až 1,77 mil. BP. 
Charakteristika.
Taxón má podľa väčšiny autorov črty tak druhu Homo habilis (zrejme v širšom zmysle) ako aj druhu Homo ergaster (resp. Homo erectus). Aj autori, ktorý druh pôvodne opísali, ho považovali za prechod medzi druhmi Homo habilis a Homo rudolfensis na jednej strane a Homo ergaster na strane druhej.
Charakteristické znaky sú:
Zaradenie.
Veľa (asi väčšina) autorov Homo georgicus neuznáva ako samostatný druh a príslušné nálezy potom zaraďuje pod druhy:
Význam.
Ak sa nálezy z Dmanisi zaradia pod Homo ergaster či Homo erectus, tak patria medzi najstaršie (ak nie rovno najstaršie) mimoafrické nálezy týchto druhov. 
Z iného pohľadu nálezy z Dmanisi môžu svedčiť o tom, že sa človek, tam kde žili, vyvinul z druhu Homo habilis, ktorý už opustil Afriku (Afriku teda neopustil ako prvý druh Homo ergaster/erectus, ako sa obyčajne tvrdí, ale už Homo habilis).
Španielski veci najnovšie predpokladajú, že sa človek gruzínsky časom rozšíril do Európy a tam sa z neho vyvinul druh Homo antecessor.
Mať tak o koliesko viac!

Mať tak o koliesko viac! môže byť:
Ivan Golian

Ing. Ivan Golian, CSc. (* 31. január 1964), je slovenský manažér, do roku 2020 riaditeľ Úseku informačných systémov a sietí (CTIO), zástupca generálneho riaditeľa a člen predstavenstva slovenskej telekomunikačnej spoločnosti Orange Slovensko. 
V rokoch 2021 až 2023 pôsobil ako poradca dvoch predsedov vlád.
Ivan Golian sa v roku 2011 stal v ankete ekonomického týždenníka Trend Manažérom roka 2011.
V r. 2013 získal Plaketu Slovenskej technickej univerzity za dlhoročnú úspešnú spoluprácu a osobný prínos pri zvyšovaní prestíže STU.
V rokoch 19821987 absolvoval štúdium na Slovenskej technickej univerzite v Bratislave. Do roku 1995 pôsobil na Katedre aplikovanej informatiky a automatizácie STU v Bratislave ako odborný asistent, kde zároveň získal titul kandidát vied. Od roku 1993 striedavo pôsobil na KIHO Gent Belgicko na Katedre elektroniky a automatizácie.
Od roku 1995 pracoval pre americkú IT spoločnosť Digital Equipment Corporation (DEC). V roku 1997 prišiel do spoločnosti Globtel (neskôr rebrandovaný na Orange) na pozíciu riaditeľa Úseku informačných systémov (CIO), od roku 2003 pracoval na pozícii COO, a v roku 2005 sa stal zástupcom generálneho riaditeľa. V rokoch 20002002 bol členom dozornej rady spoločnosti Globtel/Orange. V rokoch 2001 – 2002 bol členom “Orange manažement rozvojového centra”, kde viedol medzinárodný tím pre rozvoj manažérskych zručností v krajinách Slovensko, Egypt,  Dominikánska republika, Rumunsko, Libanon. 
Od roku 2006 pôsobil vo VÚB banke ako člen predstavenstva a vrchný riaditeľ úseku Prevádzka a IT. Bol zodpovedný za Odbory: Vývoj IT, Prevádzka IT, Platobný styk, Back Office a Riadenie peňažného obehu. 
V roku 2009 sa vrátil do spoločnosti Orange, kde nastúpil ako riaditeľ Úseku informačných systémov a sietí (CTIO), člen predstavenstva a opätovne zástupca generálneho riaditeľa. Od roku 2009 bol členom Európskeho technologického Boardu spoločnosti Orange (Francúzsko, Holandsko, Švajčiarsko, Španielsko, Begicko, Polsko, Rumunsko a Slovensko), kde participoval na kľúčových rozhodnutiach spoločnosti v technických a technologických oblastiach a prevádzkového modelu európskych pobočiek spoločnosti. V spoločnosti Orange pôsobil až do roku 2020.
V rokoch 2021 až 2023 pôsobil ako poradca predsedov vlády (Eduard Heger, Ľudovít Ódor) a zástupca predsedníčky Zboru poradcov.
V súčasnosti pôsobí ako ICT, IoT, AI, Management a Innovation konzultant. Príležitostne prednáša na FIIT STU v rámci predmetu Bezdrôtové komunikačné systémy.
Laminát

Laminát je druh kompozitného materiálu, ktorý tvorí niekoľko vrstiev, impregnovaných vhodnou živicou (alebo iným lepidlom). Najčastejšie sa vyrába lisovaním pri vyšších teplotách a tento proces sa nazýva laminácia. Veľmi častým použitím laminácie je zatavenie listu papiera medzi dve fólie. Podobne sa vyrábajú aj čelné sklá automobilov – medzi dve vrstvy skla je vlepená silná fólia. Používa sa často aj v letectve (výroba vetroňov), automobilovom priemysle, v športe (výroba lodí) či na výrobu strešných a podlahových krytín. Rozšíreným druhom laminátu bol donedávna tzv. Umakart, súčasťou nábytkov a vybavenia bytov v panelových domoch. Takisto je laminát základným materiálom na výrobu dosiek plošných spojov.
Formula 1 v roku 2007

Sezóna 2007 šampionátu formuly 1 bola 58. ročníkom svetového šampionátu jazdcov a 48. ročníkom pohára konštruktérov. Začala sa Grand Prix Austrálie 18. marca a skončila Grand Prix Brazílie 21. októbra po sedemnástich pretekoch. Majstrom sveta sa stal Kimi Räikkönen, titul medzi konštruktérmi si po diskvalifikácii McLarenu zabezpečila stajňa Ferrari.
OVCE.sk

OVCE.sk je slovenský animovaný seriál, vyrobený v roku 2009. Režíroval ho Jaroslav Baran. Vyrábalo sa technikou 2D počítačovej animácie. Diely odvysielala RTVS aj mnohé regionálne televízie, základňou projektu je však webový portál "Sheeplive.eu", ktorý sa v slovenskej verzii spustil v roku 2009 a v roku 2011 sa rozšíril na medzinárodnú úroveň. Časti boli preložené do európskych aj mimoeurópskych jazykov. Seriál získal mnohé ocenenia na národných a medzinárodných súťažiach.
Obsah.
Seriál zobrazuje príbehy o bačovi, valachovi a naivných ovečkách, na ktorých číhajú nebezpečenstvá vo svete médií, a osobitne internetu.